open-index/open-wikipedia-markdown huggingface dataset:
Ֆեյդի Օգունրո

**Ֆեյդի Օգունրո** (, ), նիգերիացի ռադիո և հեռուստատեսային հաղորդավարուհի, կինոպրոդյուսեր, նորաձևության դիզայներ։ Առցանց ծառայություններ մատուցող *Bookings Africa* ընկերության գործադիր տնօրենն է։ Ազատ հաղորդակցվում է անգլերեն, ֆրանսերեն, իսպաներեն 

:

## Կենսագրություն
Յոթ տարեկան է եղել, երբ ընտանիքով տեղափոխվել են Միացյալ Թագավորություն, որտեղ հետագայում ժուռնալիստական գործ և ստեղծագործական շարադրանք է սովորել Ռոեմփտոն համալսարանում։ Բարձրագույն կրթություն ստանալով՝ աշխատանքի է անցել Գուգլի բրիտանական մասնաճյուղում։ 2010 թվականին վերադարձել է Նիգերիա, հաջորդաբար աշխատել *Radio Continental*-ում, *PM News*-ում, Guardian թերթի խմբագրությունում, *234 Next* և *Beat 99.9 FM* ռադիոխմբագրություններում, *Glam Report* խորագիրը կրող շոուներ և այլ հաղորդումներ է վարել հեռուստատեսությունում
She resigned from Beat 99.9 FM radio in 2016.:

2019 թվականի ապրիլին հիմնել է *Bookings Africa* առցանց գործող ընկերությունը, որը հնարավորություն է ընձեռում որոնել ու հայտնաբերել տաղանդներ և նպաստել նրանց գործունեության ծավալմանը։ Գործակալությունն ունի շուրջ մեկուկես տասնյակ ձիրքային անվանակարգեր և հասանելի է Նիգերիայում, Քենիայում, Հարավային Աֆրիկայում
:

Ֆեյդի Օգունրոն նաև վարում է նորաձևության իր սեփական շոուն, որը կոչվում է «Նորաձևության ուրբաթ Ֆեյդիի հետ» (*Fashion Friday with Fade*):

## Անձնական կյանք
Ֆեյդին տեսաֆիլմերի ռեժիսոր Սեզան Օգունրոյի քույրն է։ Նրանք միասին վարում են ֆիլմարտադրության *Film Factory* ընկերությունը։

## Ծանոթագրություններ

Կատեգորիա:Աֆրիկացի պրոդյուսերներ
Կատեգորիա:Կին գործարարներ
Կատեգորիա:Կին պրոդյուսերներ
Կատեգորիա:Պրոդյուսերներ
Սքեյթ-պարկ (Երևան)

**Սքեյթ-պարկ**, հանգստյան գոտի Երևանի Օղակաձև զբոսայգու 6-րդ հատվածում։ Տեղակայված է Սուրբ Գրիգոր Լուսավորիչ մայր եկեղեցու և Տարաս Շևչենկոյի հուշարձանի հարևանությամբ։

## Պատմություն
Սքեյթ-պարկը կառուցվել է Օղակաձև զբոսայգու 6-րդ հատվածի հիմնանորոգման ժամանակ։ Տեղակայվել է Սուրբ Գրիգոր Լուսավորիչ մայր եկեղեցու հարևանությամբ գտնվող չգործող ջրավազանի տարածքում։ Այգին կառուցվել է  Ուկրաինայի հայ համայնքի և հատկապես նրա ղեկավար Վիլեն Շատվորյանի նվիրատվությամբ։ Հանգստի գոտին զբաղեցնում է 5044 քմ տարածք։ Տարածքի արևելյան կողմում ամֆիթատրոն է կառուցված։ Նախատեսվում է նաև սքեյթի վարձակալման կետ, բուժկետ կառուցել։

## Բացում
Սքեյթ-պարկի բացումը տեղի է ունեցել 2021 թվականի նոյեմբերի 15-ին։ Բացմանը արարողությանը մասնակցել են  Ազգային ժողովի նախագահ Ալեն Սիմոնյանը, Ուկրաինայի Գերագույն ռադայի պատգամավորներ, քաղաքական և հասարակական գործիչներ։ Բացման արարողությանը հաջորդել է հայտնի երգիչներ Հարութ Փամբուկչյանի, Գարիկի, Սոնայի, Ռեինկարնացիա բենդի մասնակցությամբ համերգը։ Համերգի հատուկ հյուրերն են եղել KAZKA և Hardkiss ուկրաինական խմբերը։

## Պատկերասրահ

Skate Park Yerevan 01.jpg
Skate Park Yerevan 02.jpg
Skate Park Yerevan 04.jpg
Skate Park Yerevan 05.jpg
Skate Park Yerevan 06.jpg


## Ծանոթագրություններ

Կատեգորիա:2021 հիմնադրումներ Հայաստանում
Կատեգորիա:Երևանի զբոսայգիներ
Ֆլորա Գոմեշ

**Ֆլորա Գոմեշ** (պորտուգալերեն` **Flora Gomes**, ), գվինեաբիսաուցի կինոռեժիսոր։ Ծնվել է 1949 թվականի դեկտեմբերի 31-ին, Գվինեա-Բիսաուի Կադիք քաղաքում։ Կրթություն ստացել է Կուբայում, որտեղ ավագ դպրոցն ավարտելուց հետո ընդունվել է Հավաննայի արվեստների ու կինոարտադրության ինստիտուտ (*Instituto Cubano del Arte y la Industria Cinematográficos*):

Հայրենի երկրի ազատագրվելուց տասնչորս տարի անց նկարահանել է *Mortu Nega* (*Մահը՝ մերժված*) (1988) ֆիլմը, որը Գվինեա-Բիսաուում նկարահանված առաջին գեղարվեստական ֆիլմերից է և Բուրկինա Ֆասոյի մայրաքաղաք Ուագադուգուում 1989 թվականին անցկացված կինոյի և հեռուստատեսության համաաֆրիկյան փառատոնում  (FESPACO) արժանացել է Ումարու Գանդայի անվան հեղինակավոր մրցանակի։

Հիշարժան աշխատանքներից է նաև 1992 թվականին նկարահանված *Udju Azul di Yonta* («Յոնտայի կապույտ աչքերը») կինոնկարը, որը ներկայացվել է Կաննի միջազգային կինոփառատոնում։ Ֆլորա Գոմեշի հեղինակած ևս մեկ ֆիլմ՝ *Un poco de sangre*-ն («Մի քիչ արյուն») այդ հեղինակավոր կինոփառատոնում մրցանակի է առաջադրվել միանգամից վեց անվանակարգում։

## Ֆիլմագրություն
;Որպես ռեժիսոր

*1976 - *O Regresso de Cabral* (կարճամետրաժ վավերագրական)
*1977 - *A Reconstrução*, co-directed with Sergio Pina (միջին տևողությամբ վավերագրական)
*1978 - *Anos no Oça Luta*, co-directed with Sergio Pina (կարճամետրաժ վավերագրական)
*1987 - *Mortu Nega*
*1992 - *Udju Azul di Yonta*
*1994 - *A máscara* (կարճամետրաժ վավերագրական)
*1996 - *Po di Sangui*
*2002 - *My Voice *
*2007 - *As duas faces da guerra*, co-directed with Diana Andringa (լիամետրաժ վավերագրական)
;Որպես սցենարիստ
* *A República di Mininus* (2012)
* *Nha fala* (2002)
* *Un poco de sangre* (1996)
* *Udju Azul di Yonta* (1992)
* *Mortu Nega* (1988)
;Որպես դերասան
* *Mortu Nega* (1988)

## Ծանոթագրություններ

## Արտաքին հղումներ
* Mortu Nega traileri (tekstitys ) (youtube.com)

* Biographie sur Africultures
* Un cinéaste visionnaire Festival International du Film d’Amiens
*  Rétrospective
*Flora Gomes exibe o filme ""Nha fala"

Կատեգորիա:Աֆրիկացի կինոդերասաններ
Կատեգորիա:Աֆրիկացի կինոռեժիսորներ
Կատեգորիա:Աֆրիկացի սցենարիստներ
Կատեգորիա:Կինոդերասաններ
Կատեգորիա:Սցենարիստներ այբբենական կարգով
Կին մարտնչողները

**Կին մարտնչողները։ Մի նորահայտ կղզու պատմական ակնարկ** (), Լուի Ռյուստեն դե Սեն Ժորիի ուտոպիական վեպը, որը լույս է տեսել Փարիզում, 1735 թվականին։ Վերահրատարակվել է 1739։ Հոլանդերեն է թարգմանվել 1736 թվականին ()։

## Հեղինակ
Լուի Ռյուստեն դե Սեն Ժորին ֆրանսիացի ոչ այնքան հայտնի գրող է, որը մահացել է 1752 թվականին։ Այլ կենսագրական տվյալներ հայտնի չեն։

## Բովանդակություն
Վեպը Մանգալուր կղզի կատարած ֆանտաստիկ ճանապարհորդության մասին է, որտեղ, ըստ Պիեռ Վերսնեի նկարագրության, «կանայց վիճակվել է զենք վերցնել և պայքարել ազատության համար տղամարդանց դեմ։ Նրանց քաջության շնորհիվ սենատը որոշում է նրանց հավասար իրավունքներ շնորհել, այն պայմանով, որ նրանք կստանան նույն դաստիարակությունը, ինչ տղամարդիկ, ներառյալ զինվորական ծառայություն»։

Սա լուսավորչական ուտոպիաներից մեկն է, որտեղ պատկերվում են «բարեխիղճ վայրենիները», որոնք կարողացել են ստեղծել իրենց համայնքը եվրոպացիների համար խորթ գիտակցությամբ և արդար հիմքով։

## Կարծիքներ

Վեպը գովաբանական գրախոսականի է արժանացել գիտական «Journal des savants» (1736) հանդեսում։

## Հետաքրքիր փաստ

Մանգալուր կղզին հիշատակվում է Ալան Մուրի հայտնի «Ակնառու ջենթլմենների լիգան» վեպում։

## Ծանոթագրություններ

## Արտաքին հղումներ
* Վեպի տեքստը Գալլիկի գրադարանում  (pdf) 
* Վեպի տեքստը Internet Archive-ում
Կատեգորիա:Ֆրանսերեն վեպեր
Կատեգորիա:Ֆեմինիստական գրականություն
Կատեգորիա:1735 վեպեր
Ֆունշո Ադեոլու

**Ֆունշո Ադեոլու** (, ), նիգերիացի կինոդերասան, ռեժիսոր, պրոդյուսեր։

## Կենսագրություն
Ծնվել է 1968 թվականի մայիսի 9-ին Նիգերիայի հարավարևմտյան Օնդո նահանգում։ Սովորել է Լագոսի «Բապտիստական ակադեմիա» կոչվող միջնակարգ դպրոցում, այնուհետև ավարտել է Օնդոյի պետական համալսարանը։ Դերասանական իր կարիերան սկսել է 1976 թվականին։ Նրա մասնակցությամբ հիշարժան ֆիլմերից են *Countdown at Kusini* («Հետհաշվարկ Քուսինիում»), «Հերոսներ և զերոներ» («*Heroes & Zeros»*) կինոնկարները։

## Անձնական կյանք
Ֆունշոն ամուսնացել է Վիկտորյա Ադեոլուի հետ, ումից ունի երկու որդի։

## Ֆիլմագրություն
*Սարդոստայնը/The Cobweb ( 1976 )
*Հոյակապ կարմիր/Cool Red ( 1976 )
*Հերոսներ և զերոներ/Heroes & Zeros ( 2012 )
*Անտիկը/The Antique (2014)
*Տրիբունալը/The Tribunal (2017)
*Ալանգբա/Alangba (2017)
*Վերջին օրեր/Last Days (2018)

## Մրցանակներ և առաջադրումներ

## Ծանոթագրություններ

Կատեգորիա:Նիգերացի կինոռեժիսորներ
Կատեգորիա:Նիգերիացի դերասաններ
Կատեգորիա:Նիգերիացի կինոգործիչներ
Կատեգորիա:Նիգերիացի կինոպրոդյուսերներ
Թորոսի վանք

**Թորոսի վանք**, Խաղճունյաց վանք, XIII–XIV դարերի հայկական ճարտարապետական համալիր Արևմտյան Հայաստանում, Երզնկայի գավառի Բաբերդի գավառակում, Բաբերդ քաղաքից մոտ 12 կմ հյուսիս, Դոմնա գյուղի մոտ, լեռան ստորոտին։ Եղել է հայ գրչության կենտրոն։ Հիշատակվում է XIV դ. հայերեն մի շարք ձեռագրերում։

Թորոսի վանքից քիչ վերև գտնվում է Խաղճանյանց ս. Աստվածածին վանքը։ Երկու վանքերը երբեմն համարվում են կրոնական մեկ միավոր և անվանվում են Խաղճանյանց ս. Աստվածածին և ս. Թեոդորոս։ XX դ. սկզբին վանքը լքված էր և ավերակ։ 
 

Կատեգորիա:Թուրքիայի հայկական գոյություն չունեցող եկեղեցիներ
Կատեգորիա:13-րդ դարի հայկական վանքեր և եկեղեցիներ
Կատեգորիա:Վանքեր այբբենական կարգով
Կատեգորիա:Բայբուրթի մարզի հայկական վանքեր և եկեղեցիներ
Գավրոշ (ֆիլմ)

**«Գավրոշ»** (), հերոսական-հեղափոխական ֆիլմ, որը նկարահանել է ռեժիսոր Տատյանա Լուկաշևիչը Վիկտոր Հյուգոյի «Թշվառները» վեպի մոտիվներով «Մոսֆիլմի» կինոստուդիայում 1937 թվականին։

Վերականգնվել է Մաքսիմ Գորկու անվան կինոստուդիայում 1976 թվականին։

## Սյուժե
Ֆիլմի սյուժեն զգալիորեն տարբերվում է վեպի սյուժետային գծից։ Ավելացվել են նոր կերպարներ, հերոսների մոտիվացիան հարմարեցված է երիտասարդ հեռուստադիտողի կողմից հեղափոխական ռոմանտիկայի մթնոլորտի ընկալման համար։

Ֆիլմի գործողություններն սկսվում են Փարիզում 1832 թվականին։ Տաժանավայրից փախած Տուշեին ձերբակալում են իր նախկին բնակարանում այն պահին, երբ ոստիկանությունը եկել էր Գորբոյի տան բնակիչներին վռնդելու՝ վարձը չվճարելու համար։

Տուշեի կնոջ մահվանից հետո նրա երեխաներին ապաստան է տալիս փոքր թափառաշրջիկ Գավրոշը, որը գիշերում է Բաստիլի հրապարակում գտնվող փղի փայտե արձանի ներսում։ Ավելի ուշ նա Տուշեին օգնում է փախչել բանտից և հանդիպել երեխաների հետ արդեն Մոնմարտրի բարիկադների վրա, որը կառուցել են հեղափոխական տրամադրված փարիզեցիները։

Պաշտպանների հրամանատար Անժոլրասը Գավրոշին է փոխանցել թագավորական բանտում իր հոր մահվան լուրը։ Տղան մարտնչում է այլ հեղափոխականների հետ միասին և զոհվում է գվարդիայի գնդակից, երբ գնում է փամփուշտ հավաքելու։

## Դերերում
* Նիկոլայ Սմորչկով – *[[Գավրոշ|Գավրոշ Թենարդիե]]
* Իվան Նովոսելցև – *Անժոլրաս
* Նինա Զորսկայա – *Մադլեն, ծաղկավաճառ
* Պավել Մասսալսկի – *Մոնպառնաս, գող
* Իվան Արկադին – *եկեղեցական կնքավազաններ վաճառող
* Գեորգի Չեռնովոլենկո – *Ժակ
* Վասիլի Նովիկով – *Մարսել
* Դ. Պոպով – *Տուշե
* Էդուարդ Գունն – *Գյուլմեր, գող
* Անդրեյ Նավաբև – *Ժավեր
* Նիկոլայ Պոգոդին – *Նովետ, տղա
* Իվան Բոբրով – *զինագործ (լուսագրերում նշված չէ)
* Վասիլի Նովիկով – *էպիզոդ

== Նկարահանող խումբ ==
* Սցենարի հեղինակ՝ Գեորգի Շախովսկոյ
* Բեմադրող ռեժիսոր՝ Տատյանա Լուկաշևիչ
* Համառեժիսոր՝ Ա. Սլոբոդյանիկ
* Բեմադրող օպերատոր՝ Եվգենի Անդրիկանիս
* Կոմպոզիտոր՝ Յուրի Նիկոլսկի
* Բեմադրող նկարիչներ՝ Իոսիֆ Շպինել, Ալեքսանդր Ժարենով
* Հնչյունային օպերատոր՝ Սերգեյ Միներվին
* Տնօրեն՝ Իլյա Վայսֆելդ

== Ծանոթագրություններ ==


== Արտաքին հղումներ ==
* [http://www.kino-teatr.ru/kino/movie/sov/9397/annot/ Ֆիլմի մասին] [http://www.kino-teatr.ru/ «Кино-Театр. РУ»] կայքում
* [http://krasnoe.tv/node/15029 «Գավրոշ» ֆիլմը] *Красное ТВ'' կայքում

Կատեգորիա:Խորհրդային ֆիլմեր
Կատեգորիա:1937 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային դրամա ֆիլմեր
Գլորիա Օլորունտոբի

**Գլորիա Օլորունտոբի** (, առավել հայտնի է բեմական «**Մարաջի**» () անվամբ, ), նիգերիացի կատակերգակ դերասանուհի։

## Կենսագրություն
Գլորիան ծնվել է 1997 թվականի փետրվարի 6-ին։ Ծնունդով նիգերիական Էդո նահանգից է։ 2017 թվականին ավարտել է *Քովենանտ* մասնավոր համալսարանը՝ ստանալով միջազգային հարաբերությունների բակալավրի աստիճան։

Ստեղծագործական իր կարիերան սկսել է՝ ֆոնոգրամայի ուղեկցությամբ երաժշտական տեսահոլովակներ պատրաստելով, երգեր նմանակելով և դրանց կատակային կամ երգիծական բովանդակություն հաղորդելով։ Հանդես է եկել նաև երգիծական մանրապատումների մենախոսությամբ ու բեմականացմամբ։

Մարաջին նկարահանվել է աֆրիկացի ռեփեր *Falz*-ի *Something Light* («Մի թեթև բան») և համբավավոր երգչուհի Եմի Ալադեի *Single and Searching* («Միայնակ և փնտրտուքի մեջ») խորագրով տեսահոլովակներում։

## Մրցանակներ և առաջադրումներ
Մարաջին 2017 և 2018 թվականներին The Future Awards Africa մրցանակաբաշխության պարգևների է առաջադրվել «Կատակերգություն» անվանակարգում։  2018 թվականին նա մրցանակի է առաջադրվել նաև *City People Music Awards* մրցանակաբաշխությունում «Տարվա լավագույն կատակերգական կատարում» անվանակարգում։

## Ծանոթագրություններ

Կատեգորիա:Աֆրիկացի դերասաններ
Անգեղակոթ (այլ կիրառումներ)

**Անգեղակոթ** անվանումը վերաբերվում է հետևյալ հասկացություններին՝
* Անգեղակոթ՝ գյուղ Հայաստանի Սյունիքի մարզում։
* Անգեղակոթի մելիքություն՝ հայկական մելիքություն ներկայիս Սյունիքի մարզում, որը ստեղծվել է 17-ից 19-րդ դարերում։
* Անգեղակոթի ժողով՝ հայ մելիքների գաղտնի հավաք, որը տեղի է ունեցել Անգեղակոթ գյուղում 1699 թվականին։
* Անգեղակոթի ջրամբար՝ ջրամբար Հայաստանի Սյունիքի մարզում՝ Որոտան գետի վրա։
Սալվադոր Ագրա

**Սալվադոր Ժոզե Միլյազիշ Ագրա** (, ), պորտուգալացի ֆուտբոլիստ, «Տոնդելա» ֆուտբոլային ակումբի եզրային կիսապաշտպան։

## Ակումբային կարիերա
«Վարզիմ» ֆուտբոլային ակումբի սան է։ Ակումբի ավագ թիմում նորամուտ է ունեցել 2010/11 խաղաշրջանում և միանգամից դարձել է հիմնական խաղացող՝ առաջնությունում բաց թողնելով միայն մի խաղ։ Սակայն մրցաշրջանի արդյունքում «Վարզիմ»-ը դուրս է մնացել երկրորդ դիվիզիոնից։ 2011 թվականի հուլիսին տեղափոխվել է «Օլյանենսե»՝ ստորագրելով եռամյա պայմանագիր։ Պորտուգալիայի առաջնությունում մեկնարկային խաղը խաղացել է 2011 թվականի օգոստոսի 13-ին՝ մասնակցելով «Սպորտինգի» դեմ խաղի վերջին 15 րոպեներին։

2012 թվականի հունվարին տրանսֆեր է ձևակերպել իսպանական «Ռեալ Բետիս»-ի հետ, որը 300 հազար եվրոյով ձեռք է բերել ֆուտբոլիստի նկատմամբ 60% իրավունք։ Մինչև 2011/12 մրցաշրջանի ավարտը, ֆուտբոլիստը մնացել  է իր նախկին ակումբում։ Իսպանիա տեղափոխվելով՝ ֆուտբոլիստը այդպես էլ չի դարձել հիմնական կազմի խաղացող՝ «Բետիս»-ի կազմում ընդհանուր առմամբ խաղալով 14 մրցախաղում։ Իսպանիայի առաջնությունում իր միակ գոլը խփել է 2012 թվականի սեպտեմբերի 28-ին «Ատլետիկո Մադրիդ»-ի դարպասին (2:4)։ «Բետիս»-ը կիսապաշտպանին մի քանի անգամ վարձույթով է տվել իտալական «Սիենա»-ին և Պորտուգալիայի ակումբներին։ 2014/15 խաղաշրջանում «Բրագու»-ի կազմում վարձույթի իրավունքով դարձել է Պորտուգալիայի գավաթի եզրափակիչ փուլի մասնակից։

2015 թվականի հունիսին Ագրան հեռացել է «Բետիս»-ից և քառամյա պայմանագիր է կնքել Ֆունշալի «Նասոնալ»-ի հետ։ Նոր ակումբում իր առաջին մրցաշրջանում առաջնությունում խաղացել է 34 խաղ և խփել է 9 գոլ՝ դառնալով ակումբի երկրորդ ռմբարկուն Տիկինյոյից (10) հետո։

## Կարիերա հավաքականում
Հանդես է եկել Պորտուգալիայի երիտասարդական և պատանեկան հավաքականներում։ 2010 թվականին մասնակցել է Եվրոպայի երիտասարդական առաջնության եզրափակչում, դաշտ է դուրս եկել մի մրցախաղի ժամանակ, որտեղ պորտուգալացիները Խորվաթիային զիջել են 0:5 հաշվով։

2016 թվականին ներառվել է երկրի օլիմպիական հավաքականում՝ Ռիո դե Ժանեյրոյի Օլիմպիական խաղերին մասնակցելու համար։

## Ծանոթագրություններ

Կատեգորիա:Գրանադայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լեգիայի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Ռեալ Բետիսի ֆուտբոլիստներ
Կատեգորիա:Սիենայի ֆուտբոլիստներ
Կատեգորիա:Օլյանենսեի ֆուտբոլիստներ
Աբրեգո

**Աբրեգո** (), քաղաք և մունիցիպալիտետ Կոլումբիայի հյուսիս-արևելյան մասում՝ Սանտանդեր դեպարտամերտի տարածքում։ Մտնում է Կոլումբիայի նահանգի Արևմտյան ենթաշրջանի մեջ։

## Պատմություն
Բնակավայրը, որի հիման վրա հետագայում ձևավորվել է քաղաքը, հիմնվել է 1810 թվականի մարտի 12-ին։ Իր անունը ստացել է ի պատիվ անկախության համար պայքարի հերոս Մերսեդես Աբրեգո դե Ռեյսի։

## Աշխարհագրական դիրք
Քաղաքը գտնվում է դեպարտամենտի արևմտյան մասում՝ Արևելյան Կորդիլերների լեռնային տեղանքում, Կակուտա քաղաքից՝ դեպարտամենտի վարչական կենտրոնից, մոտ 76 կմ հյուսիս-արևմուտք։ Ծովի մակարդակից բացարձակ բարձրությունը 1395 մ է։

Աբրեգո մունիցիպալիտետը հյուսիսում սահմանակից է Լա Պլայա դե Բելեն և Ակարի, հյուսիս-արևմուտքում՝ Սարդինատա, արևելքում՝ Բուկարասիկա և Վիլյա Կարո, հարավ-արևելքում՝ Կաչիրա, հարավ-արևմուտքում՝ Լա Էսպերանսա, հյուսիս-արևմուտքում՝ Օկանիա, հարավ-արևմուտքում՝ Սեսար մունիցիպալիտետների տարածքների հետ։ Քաղաքի մակերեսը 920 կմ² է։
### Կլիմա

## Բնակչություն
Համաձայն Կոլումբիայի Ազգային վիճակագրական ծառայության տվյալների՝ քաղաքի և մունիցիպալիտետի ընդհանուր բնակչությունը 2015 թվականին կազմել է 37997 մարդ։ Մունիցիպալիտետի բնակչության դինամիկան ըստ տարիների։ Համաձայն 2005 թվականի տվյալների՝ բրեգոյի բնակիչներից տղամարդիկ կազմել են  50,5 %, կանայք՝ համապատասխանորեն 49,5 %։ Քաղաքի բնակիչներից ռասայական հարաբերությամբ սպիտակները և մետիսները կազմում է 96,3 %, նեգրերը՝ մուլատները և ռեյսալցիները կազմում են 3,7 %։ Ամբողջ բնակչության միջին կրթական մակարդակը 73,8 % է։

## Տնտեսություն
Աբրեգոյի տնտեսության հիմքը կազմում է գյուղատնտեսությունը։
Քաղաքային և մունիցիպալ ձեռնարկությունների ընդհանուր թվի 72.2%-ը կազմում են առևտրային ձեռնարկությունները, 20.1%-ը՝ սպասարկման ձեռնարկությունները, 7%-ը՝ փոփոխված ձեռնարկությունները, որից արդյունաբերական ձեռնարկությունները՝ 0.7%-ը։

## Տրանսպորտ
Քաղաքով անցնում է Ազգային № 70 մայրուղին ():

## Ծանոթագրություններ

Կատեգորիա:Կոլումբիայի քաղաքներ
Գաստոն Կաբորե

**Գաստոն Կաբորե** (, ), բուրկինաֆասոցի կինոռեժիսոր, այդ երկրի կինոարտադրության բնագավառում կարևորագույն դեմքերից մեկը։ Մրցանակների է արժանացել իր նկարահանած *Wend Kuuni* և *Buud Yam* ֆիմերի համար
:

## Կենսագրություն
Ծնվել է 1951 թվականին Վերին Վոլտայում՝ Բոբո-Դիուլասոյում։

Ֆրանսիայի մայրաքաղաք Փարիզում՝ Սորբոնի համալսարանում պատմություն է ուսումնասիրել, ստացել արտոնագիր և մագիստրոսի աստիճան։ Աֆրիկայում տեղաբնիկների նկատմամբ գաղութարարների դրսևորած ռասայական խտրությունն ուսումնասիրելու ընթացքում հավաքած նյութն օգտագործել է իր վավերագրական *Maîtrise* ֆիլմը նկարահանելիս.: Կինոյի լեզվին ավելի լավ տիրապետելու նպատակով ընդունվել է կինեմատոգրաֆիայի բարձրագույն դպրոց, որն ավարտել է 1976 թվականին։ Վերադառնալով հայրենիք՝ աշխատանքի է անցել որպես կինոյի ազգային կենտրոնի տնօրեն, միաժամանակ շարունակել է ֆիլմեր նկարահանել։ Նրա հեղինակած  *Wend Kuuni*-ն Բուրկինա Ֆասոյում թողարկված գեղարվեստական երկրորդ կինոնկարն է։ Գաստոն Կաբորեի մի շարք աշխատանքներ միջազգային հեղինակավոր կինոմրցանակներ են նվաճել, այդ թվում՝ Կաննի փառատոնի «Սեզար»։

1997 թվականին նրա նկարահանած *Buud Yam* ֆիլմն արժանացել է Ուագադուգուում անցկացված կինոյի և հեռուստատեսության համաաֆրիկյան 15-րդ փառատոնի (*Panafrican Film and Television Festival of Ouagadougou* (FESPACO) առաջին կարգի մրցանակին։

1985-ից մինչև 1997 թվականը Կաբորեն պաշտոնավարել է որպես կինոարտադրողների համաաֆրիկյան ֆեդերացիայի (*Pan African Federation of Filmmakers* (FEPACI) գլխավոր քարտուղար։ 2005 թվականից նա Ուագադուգուում վարում է *Imagine* անվանումը կրող վարժական դպրոցը, որը կինոյի և հեռուստատեսության աշխատողներին օգնում է բարձրացնելու իրենց որակավորումը։

## Ֆիլմագրություն
**Wend Kuuni* (1983)
**Zan Boko* (1988)
**Rabi* (1992)
**Lumière and Company* (1995)
**Buud Yam* (1997)

## Ծանոթագրություններ

## Գրականություն
*Ukadike, Nwachukwu Frank (2002). Gaston Kaboré. *Questioning African Cinema: Conversations with Filmmakers*. Minneapolis, MN: University of Minnesota Press. pp.&nbsp;109–120. .

## Արտաքին հղումներ
*

Կատեգորիա:Աֆրիկացի կինոռեժիսորներ
Հեբա Շիբանի

**Հեբա Շիբանի** (, ), լիբիացի ժուռնալիստ, զինվորական թղթակից, կինոպրոդյուսեր, կանանց իրավունքների համար մղվող պայքարի ակտիվիստ։

## Գործունեություն
Շիբանին աշխատակցել է զանգվածային լրատվության մի շարք միջոցների, այդ թվում՝ «Ռոյթերս» գործակալությանը, *Libya Al Ahrar TV* հեռուստաընկերությանը, *Alassema TV*,  *Alnabaa News TV* հեռուստաալիքներին։ *Alhan Libiyya* հեռուստաընկերության համար, որպես պրոդյուսեր, պատրաստել է *Lahni* ֆիլմաշարը, որն արտացոլում է լիբիական երաժշտության բազմազանությունը։ Պրոդյուսերական իր գործառույթներն իրականացնելով՝ պատրաստել է նաև Լիբիայում կանանց իրավունքների հիմնախնդիրների արծարծմանը նվիրված հեռուստատեսային ծրագրեր ու հաղորդումներ։ Ներկայացրել է այն կանանց վիճակը, ովքեր հարկադրված են իրենց զավակներին վտարել երկրից, քանի որ լիբիական օրենսդրությունը կանանց թույլ չի տալիս Լիբիայի քաղաքացիությունը փոխանցել իրենց երեխաներին։ Ժուռնալիստական իր գործունեության պատճառով Շիբանին ստիպված է եղել 2014 թվականին լքելու Լիբիան։ Նա մեկն է այն տասնինը կին թղթակիցներից, ում էսսեները հրատարակվել են 2019 թվականին լույս տեսած *Our Women on the Ground* ժողովածուում։

## Ծանոթագրություններ

## Արտաքին հղումներ
* British Council Hammamet Conference 2014 Heba Shibani
* Heba Shibani website 

Կատեգորիա:Պրոդյուսերներ
Կատեգորիա:Աֆրիկացի պրոդյուսերներ
Կատեգորիա:Լրագրողներ այբբենական կարգով
Կատեգորիա:Աֆրիկացի լրագրողներ
Կատեգորիա:Հեռուստատեսային պրոդյուսերներ
Կատեգորիա:Ռազմական թղթակիցներ
Թիլի Մեց

**Թիլի Մեց** (), լյուքսեմբուրգցի ուսուցիչ, Լյուքսեմբուրգի Կանաչների կուսակցության գործիչ, 2018 թվականի հունիսից՝ Եվրախորհրդարանի պատգամավոր։

## Քաղաքական գործունեություն
### Կարիերա ներքին քաղաքականությունում
Լյուքսեմբուրգի Կանաչների կուսակցության նախագահի պաշտոնը Մեցը զբաղեցրել է 2004 թվականից մինչև 2009 թվականը։ 2005-2011 թվականներին եղել է Վեյլեր-լա-Տուրի համայնքի ղեկավարը՝ պաշտոնում հաջորդելով Սեսիլ Հեմմենին։ 2017 թվականի դեկտեմբերից եղել է Լյուքսեմբուրգի քաղաքային խորհրդի անդամ։ 2014 թվականի Եվրախորհրդարանի ընտրություններում, երբ նրա կուսակցությունը մանդատ է ձեռք բերել, Կլոդ Տուրմեսը հավաքել է երկրորդ ամենաշատ ձայները Կանաչների ցուցակում։

### Եվրախորհրդարանի պատգամավոր, 2018 թվականից մինչ այժմ
2018 թվականի մայիսին պետքարտուղար Կամիլ Գիրայի մահից հետո Տուրմեսը վերադարձել է ազգային քաղաքականություն և հաջորդ ամիս ստանձնել իր պաշտոնը Լյուքսեմբուրգի կառավարությունում (*Bettel-Schneider government*): Նրանից հետո Մեցը 2018 թվականի հունիսի 20-ին տեղափոխվել է Եվրախորհրդարան։ Պաշտոնավարման մնացած ժամանակահատվածում աշխատել է որպես Եվրախորհրդարանի արդյունաբերության, հետազոտությունների և էներգետիկայի հանձնաժողովի անդամ, եղել է Հնդկաստանի և Անդյան միության երկրների հետ հարաբերությունների պատվիրակությունների անդամ։

Եվրախորհրդարանի 2019 թվականի ընտրություններից հետո Մեցը եղել է միջկուսակցական աշխատանքային խմբի անդամ՝ պատասխանատու թվայնացման վերաբերյալ Եվրախորհրդարանի քառամյա աշխատանքային ծրագրի մշակման համար։

2019 թվականից Մեցը նաև Շրջակա միջավայրի, հանրային առողջության և սննդի անվտանգության, ինչպես նաև տրանսպորտի և զբոսաշրջության կոմիտեում է։ 2020 թվականին միացել է նաև տեղափոխման ժամանակ կենդանիների պաշտպանության հետաքննության կոմիտեին։

Ի հավելումն հանձնաժողովներին իր ներկայացվածությանը, Մեցը եղել է Կենտրոնական Ամերիկայի երկրների և Եվրո-Լատինաամերիկյան խորհրդարանական վեհաժողովի (EuroLat) հետ հարաբերությունների հարցերով  ԵԽ պատվիրակությունների կազմում։ Նա նաև Եվրոպական խորհրդարանի ԼԳԲՏ իրավունքների խմբակցության, հաշմանդամության հարցերով Եվրոպական խորհրդարանի խմբակցության, կենդանիների բարեկեցության և պահպանման հարցերով Եվրոպական խորհրդարանի խմբակցության և Եվրախորհրդարանի քաղցկեղի դեմ խմբակցության անդամ է։

## Այլ գործունեություն
Մեցը եղել է Լյուքսեմբուրգի ցրված սկլերոզի միության նախագահ, Հաշմանդամության բարձրագույն խորհրդի (*CSPH*) փոխնախագահ և Լյուքսեմբուրգի վերականգնողական կենտրոնի տնօրենների խորհրդի անդամ։

## Քննարկում
2019 թվականի փետրվարին Մեցը եղել է Եվրախորհրդարանի Կանաչների կուսակցության չորս պատգամավորներից մեկը (մյուս պատգամավորներն են եղել Մոլլի Սքոթ Կատոն, Միշել Ռիվասին և Թոմաս Ուեյցը), որը ժամանակավորապես ձերբակալվել է եվրոպական B61 միջուկային ռումբերի առկայության դեմ բողոքելու համար Կլայն Բրոգել ավիաբազա ներխուժելու պատճառով, բողոք, որը հաջորդել է նույն ամսվա սկզբին Միջին հեռահարության միջուկային ուժերի (*INF*) պայմանագրից ԱՄՆ-ի դուրս գալուն։

## Անձնական կյանք
Մեցն ապրում է հայրենի քաղաքում, ամուսնացած է և ունի չափահաս դուստր։

## Ծանոթագրություններ

Կատեգորիա:21-րդ դարի քաղաքական գործիչներ
Գաբրիել Կառլ

**Գաբրիել Կառլ** (, ), կանադացի ֆուտբոլիստուհի, որը հանդես է գալիս պաշտպանի և կիսապաշտպանի դիրքում։ Խաղում է  NCAA առաջնությունում՝ «Սեմինոլսի» կազմում, որը Ֆլորիդայի պետական համալսարանի թիմն է։ 2015 թվականից հանդես է գալիս Կանադայի ազգային հավաքականում։ 2020 թվականի Տոկիոյի Ամառային օլիմպիական խաղերի չեմպիոն։

## Կարիերա
Գաբրիելն ավարտել է Մոնրեալի Սեն Լորան դպրոցը։ Խաղացել է «Դինամո Դե Քվեբեկի» կազմում։ 2013 թվականին և 2014 թվականին Կառլն ստացել է մինչև 15 և 16 տարիքային խմբերի լիգաներում ամենաթանկ խաղացողի մրցանակը։ 2015 և 2016 թվականներին նա Քվեբեկի նահանգի լավագույն ֆուտբոլիստ է ճանաչվել իր տարիքային խմբում։

2014 թվականին Կանադայի հավաքականի կազմում խաղացել է մինչև 17 տարեկան աղջիկների աշխարհի առաջնությունում։ 2015 թվականին հիմնական հավաքականի կազմում Գաբրիելը խաղացել է Պանամերիկյան խաղերում, որտեղ Կանադայի թիմն զբաղեցրել է չորրորդ տեղը։ Նա մասնակցել է նաև Ռիո դե Ժանեյրոյում կայացած Օլիմպիական խաղերի որակավորման մրցաշարին, եղել է թիմի պահեստայինների թվում՝ եզրափակիչ մրցաշարի համար։

2017 թվականին Կառլը ընդունվել է Ֆլորիդայի նահանգի համալսարան՝ «մարզական ֆիզիոլոգիա» մասնագիտությամբ և հանդես է եկել համալսարանի թիմի կազմում։ Առաջին մրցաշրջանում համալսարանի թիմի կազմում անցկացրել է քսանմեկ խաղում, որոնցից 19-ն անցկացրել է ամբողջությամբ, խփել է մեկ գնդակ և կատարել է մեկ գոլային փոխանցում։ 2018 թվականին Գաբրիելը մասնակցել է քսան հանդիպման՝ Կանադայի հավաքականի կազմում մասնակցելով ԿՈՆԿԱԿԱՖ-ի Ոսկե գավաթին։ «Սեմինոլսի» կազմում նա դարձել է NCAA առաջնության հաղթող և ընդգրկվել մրցաշարի խորհրդանշական հավաքականում։ Մրցաշրջանի խաղերում Կառլը խփել է մեկ գոլ և կատարել չորս գոլային փոխանցում։

## Ծանոթագրություններ

## Արտաքին հղումներ
* Գաբրիել Կառլի էջը «Ֆլորիդա Սթեյթ Սեմինոլսի» կայքում 

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:Կանադացի օլիմպիական չեմպիոններ
Կատեգորիա:Կանադացի ֆուտբոլիստներ
Կատեգորիա:Կանանց ֆուտբոլի հարձակվողներ
Կատեգորիա:Կանադայի հավաքականի ֆուտբոլիստներ
Վալդիվիա

**Վալդիվիա** (), քաղաք և նավահանգիստ Չիլիում։ Վալդիվիա նահանգի և Լոս Ռիոս տարածաշրջանի համանուն կոմունայի ադմինիստրատիվ կենտրոն։ 2017 թվականի տվյալներով բնակչությունը կազմել է 150,048 մարդ։ Քաղաքը և կոմունան մտնում են Վալդիվիա նահանգի և Լոս Ռիոս շրջանի մեջ։

Վալդիվիան աշխարհի այն եզակի քաղաքներից է, որը ոչ միայն ցամաքային տարածք ունի երկրագնդի հակառակ կողմում, այլև՝ նույնիսկ բնակավայր։

## Տեղադրություն
Քաղաքը գտնվում է Չիլիի մայրաքաղաք Սանտյագոյից 745 կմ հարավ-արևմուտք։

Նավահանգիստը գտնվում է Վալդիվիա գետի վրա՝ գետաբերանից 20 կմ հեռավորության վրա։

Կոմունան սահմանակից է
* հյուսիսում՝ Մարիկինայի կոմունային
* հյուսիս-արևելքում՝ Մաֆիլ կոմունային
* արևմուտքում՝ Լոս-Լագոս կոմունային
* հարավ-արևելքում՝ Պաիլլյակո կոմունային
* հարավում՝ Կորրալ կոմունային
Խաղաղ օվկիանոսը գտնվում է կոմունայի արևմուտքում։

### Առանձնահատկություն
Քաղաքով հոսում են երեք գետեր՝ Կաու-Կաուն հյուսիսում, Կրուսեսը՝ արևմուտքում և Վալդիվիան՝ հարավ-արևելքում։ Երեք գետերի մեջտեղում գտնվում է Թեհա կղզին, որն այժմ գտնվում է քաղաքի սահմաններում։ Սկզբում կղզին քաղաքի սահմանից դուրս էր գտնվում, սակայն այնտեղ սկսեցին բնակություն հաստատել գերմանացի ներգաղթյալները և 1939 թվականից կղզին քաղաքի կենտրոնին միացվեց «դե Վալդիվիա Պեդրո» կամրջով։ 1960 թվականին երկրաշարժից հետո կղզու արևմտյան հատվածի մեծ մասը հայտնվել է ջրի մակարդակից ներքև։

## Պատմություն
Քաղաքը հիմնադրել է Չիլիի առաջին նահանգապետ, կոնկիստադոր Պեդրո դե Վալդիվիան՝1552 թվականի փետրվարի 9-ին։ 1810-1811 թվականներին Չիլին դարձել է անկախ պետություն։

1954 թվականին քաղաքում բացվել է համալսարան։ 1960 թվականի մայիսի 22-ին տեղի ունեցած ուժգին երկրաշարժի էպիկենտրոնը գտնվում էր քաղաքի մոտակայքում։ Երկրաշարժի հետևանքով քաղաքը զգալի վնասներ է կրել։

## Կլիմա
Քաղաքը գտնվում է հարավային լայնության 39-րդ զուգահեռականում, սակայն Հումբոլդտի ցուրտ օդային հոսանքի պատճառով կլիման զով է և խոնավ, զրոյից ցածր ջերմաստիճան և շոգ շատ հազվադեպ գրանցվում։ Միջին ջերմաստիճանը ամբողջ տարվա ընթացքում տատանվում է +8-ից + 16, + 17&nbsp;°C, իսկ տեղումները անձրևի տեսքով կազմում են տարեկան մոտ 2000 մմ, ինչը գրեթե երեք անգամ ավելի է, քան Լոնդոնում։ Ձյունը շատ հազվադեպ է տեղում և արագ հալչում է։

## Ժողովրդագրություն
thumb|200px|left|Փողոց Վալդիվիայում 1960 թվականի մայիսի 22-ի երկրաշարժից հետո
Վիճակագրության ազգային ինստիտուտի մարդահամարի ժամանակ հավաքագրված տվյալների համաձայն՝ կոմունայի բնակչությունը կազմել է 153 577 մարդ, որից 75239-ը տղամարդիկ են, 78338-ը՝ կանայք։

Կոմունայի բնակչությունը կազմում է Լոս Ռիոսի տարածքի ընդհանուր բնակչության 41,1%-ը։ 9,01%-ը կազմում է գյուղական բնակչությունը, 90,99%-ը՝ քաղաքային բնակչությունը։

### Կոմունայի կարևորագույն բնակավայրերը
* Վալդիվիա (քաղաք), բնակչությունը 127750 մարդ
* Նեբլա (ավան), բնակչությունը 2202 մարդ

## Պատկերասրահ

Պատկեր:Vista de Valdivia (Puente PdeV, 03).jpg|
Պատկեր:Mercado de Valdivia.JPG|
Պատկեր:Árbol Navidad Kunstmann.jpg|
Պատկեր:UACh-Centro de Educación Continua-noche.JPG|
Պատկեր:TorreónElCanelo.JPG|
Պատկեր:Catedral de Valdivia, 2019.jpg|


## Տես նաև
* Չիլիի մեծ երկրաշարժ

## Ծանոթագրություններ

## Արտաքին հղումներ
* Официальный сайт коммуны
* 
* Valdivia Guide, путеводитель по миграции в Вальдивию и Чили

Կատեգորիա:Չիլիի քաղաքներ
Ալեքսեյ Գերման Կրտսեր

**Ալեքսեյ Ալեքսեևիչ Գերման** (**Ալեքսեյ Գերման Կրտսեր**, , ), ռուս կինոռեժիսոր և սցենարիստ։ Ալեքսեյ Գերմանի ոճն առանձնանում է համայնապատկերի ձգտումով և խորքային միզանսցենարներով, ինչպես նաև վիզուալ մշակույթով, որը հաճախ գերիշխում է իմաստի նկատմամբ։

## Կենսագրություն
Ալեքսեյ Գերմանը ծնվել է 1976 թվականի սեպտեմբերի 4-ին Լենինգրադում, կինոռեժիսոր Ալեքսեյ Յուրևիչ Գերմանի և սցենարների հեղինակ Սվետլանա Կարմալիտայի ընտանիքում։ Գրող Յուրի Գերմանի թոռն է։

2001 թվականին ավարտել է ՎԳԻԿ-ի ռեժիսուրայի ֆակուլտետը (Սերգեյ Սոլովյովի և Վալերի Ռուբինչիկի արվեստանոց), աշխատել է «Լենֆիլմ» կինոստուդիայում։

Ալեքսեյ Գերման ավագը հեռուստահարցազրույցում հայտարարել է, որ Գերման կրտսերը մինչև իր առաջին «Վերջին գնացքը» ֆիլմը նկարահանել է նաև հանրությանը անհայտ մեկ այլ ֆիլմ։ 2015 թվականին Ալեքսեյ Գերման կրտսերի «Էլեկտրական ամպերի տակ» ֆիլմը մասնակցել է Բեռլինի կինոփառատոնի մրցութային ծրագրին։ Ֆիլմն արժանացել է «Արծաթե արջի» կինոարվեստի բնագավառում ունեցած ակնառու նվաճումների համար (կինոօպերատորներ Եվգենի Պրիվին և Ալեքսանդր Միխալչուկ)։

2018 թվականին թողարկվել է նրա «Դովլաթով» ֆիլմը, որը պատմում է գրող Սերգեյ Դովլաթովի կյանքի մի քանի օրերի մասին 1971 թվականին։ Դրանից հետո ռեժիսորը սկսել է աշխատել «Օդ» ֆիլմի վրա, որը պատմում է Հայրենական մեծ պատերազմի ժամանակ խորհրդային օդաչուների ցուցաերած սխրանքների մասին։

## Ֆիլմագրություն
thumb|Մամուլի ասուլիս, 2018

# 2003 – Վերջին գնացքը ()
# 2005 – Գարպաստում ()
# 2008 – Թղթե զինվոր ()
# 2009 – Կարճ միացում (, նովել «Կիմ»)
# 2011 – Տոկիոյից (, կարճամետրաժ)
# 2015 – Էլեկտրական ամպերի տակ ()
# 2018 – Դովլաթով ()
# 2021 – Գործը ()
# 2022 – Օդ ()

## Մրցանակներ և անվանակարգեր
;Մրցանակներ
* «Նիկա» մրցանակ «Տարվա հայտնություն» անվանակարգում – 2003 («Վերջին գնացքը»)
* Վենետիկի կինոփառատոնի Լուիջի Դե Լաուրենտիսի մրցանակ (հատուկ հիշատակում),  2003 («Վերջին գնացքը»)
* «Նիկա» մրցանակ ռեժիսորի լավագույն աշխատանքի համար – 2005 («Garpastum»)
* «Նիկա» մրցանակ ռեժիսորի լավագույն աշխատանքի համար – 2008 («Թղթե զինվոր»)
* Վենետիկի կինոփառատոնի «Արծաթե առյուծ» մրցանակ ռեժիսորի լավագույն աշխատանքի համար – 2008 («Թղթե զինվոր»)
* Ասիա-խաղաղօվկիանոսյան տարածաշրջանի կինոակադեմիայի մրցանակ (Asia Pacific Screen Awards) «նվաճումներ ռեժիսուրայի բնագավառում» անվանակարգում – 2017 («Էլեկտրական ամպերի տակ»)
* Գատչինայի «Գրականություն և կինո» կինոփառատոնի մրցանակ լավագույն ռեժիսուրայի համար – 2018 («Դովլաթով»)
* «Պատուհան դեպի Եվրոպա» կինոփառատոնի մրցանակ «Կինոարվեստում ունեցած ավանդի համար» – 2021:
; Անվանակարգեր
* Վենետիկի կինոփառատոնի «Ոսկե առյուծ» – 2005 («Garpastum»)
* Վենետիկի կինոփառատոնի «Ոսկե առյուծ» – 2008 («Թղթե զինվոր»)
* «Ոսկե արծիվ» մրցանակ ռեժիսորի լավագույն աշխատանքի համար – 2008 («Թղթե զինվոր»)

## Ծանոթագրություններ

## Արտաքին հղումներ
* 
* Ալեքսեյ Գերմանի մասին հոդվածներ «Сеанс» ամսագրի կայքում

Կատեգորիա:Ռուս կինոռեժիսորներ
Կատեգորիա:Ռուս սցենարիստներ
Բրեդ Սմիթ

**Բրեդլի Շոն Սմիթ** (, ), ավստրալիացի ֆուտբոլիստ, ամերիկյան «Սիեթլ Սանդերս» ֆուտբոլային ակումբի և Ավստրալիայի ֆուտբոլի ազգային հավաքականի պաշտպան։

## Ակումբային կարիերա
Սմիթը ծնվել է Ավստրալիայում, սակայն 14 տարեկանում տեղափոխվել է Անգլիա։ Երբ նա հանդես է եկել տեղական սիրողական ակումբում, նրան նկատել են «Լիվերպուլ»-ի սկաուտները և հրավիրել իրենց ակումբ։ 2013 թվականին Բրեդը հայտնվել է ակումբի հայտացուցակում։ Դեկտեմբերի 29-ին Լոնդոնի «Չելսի»-ի դեմ խաղում նորամուտն է նշել Անգլիայի Պրեմիեր Լիգայում՝ երկրորդ խաղակեսում փոխարինելով Ջո Ալլենին։ 2014 թվականի ամռանը խաղային պրակտիկա ստանալու համար Սմիթը կարճաժամկետ վարձակալության է տրվել «Սուինդոն Թաուն»-ում։ Օգոստոսի 9-ին «Սկանտորպ Յունայթեդ»-ի դեմ խաղում նորամուտն է նշել Անգլիական առաջին լիգայում։ Հոկտեմբերի կեսին «Լիվերպուլ»-ը Բրեդին հետ է վերադարձրել։

2016 թվականի ամռանը Սմիթը տեղափոխվել է «Բորնմութ»՝ կնքելով քառամյա պայմանագիր։ Տրանսֆերի գումարը կազմել է 3 միլիոն £։ Նոյեմբերի 27-ին Լոնդոնի «Արսենալ»-ի դեմ խաղում նորամուտ է ունեցել նոր ակումբի կազմում։ 2018 թվականի օգոստոսի 8-ին Սմիթը վարձակալության է վերցվել MLS «Սիեթլ Սաունդերս» ակումբի կողմից։ ԱՄՆ գլխավոր լիգայում նորամուտ է ունեցել «Դալլաս»-ի դեմ խաղում։ 2019 թվականի հուլիսի 31-ին «Սաունդերս»-ը և «Բորնմութ»-ը համաձայնեցրել են նրա պայմանագրի երկարացումը մինչև 2019 մրցաշրջանի ավարտ։ Նոյեմբերի 10-ին Սմիթը մասնակցել է MLS 2019 գավաթի մրցաշրջանին, որտեղ «Սիեթլ»-ը 3:1 հաշվով հաղթել է «Տորոնտո»-ին և դարձել է ամերիկյան լիգայի չեմպիոն առաջին ավստրալիացին։ 2020 թվականի հունվարի 30-ին Սմիթը վարձակալության է մեկնել Չեմպիոնշիփի «Կարդիֆ Սիթի» ակումբ՝ 2019/20 մրցաշրջանի մնացած հատվածում։ Ուելսի կազմում նորամուտը նշել  է հունիսի 21-ին՝ «Լիդս Յունայթեդ» ակումբի դեմ խաղում։ Հունիսի 25-ին վարձակալությունը երկարացվել է COVID-19 համավարակի պատճառով։ Օգոստոսի 5-ին Սմիթը հեռացել է «Բորնմութ»-ից պայմանագրի ժամանակը լրանալու պատճառով։

2020 թվականի սեպտեմբերի 17-ին Սմիթը վերադարձել է «Սիեթլ Սաունդերս»՝ կնքելով մշտական պայմանագիր։ 2021 թվականի ապրիլի 24-ին «լոս Անջելես»-ի դեմ խաղում խփել է առաջին գոլը «Սաունդերս»-ի կազմում։

## Միջազգային կարիերա
2011 թվականին Անգլիայի պատանեկան հավաքականի կազմում (ծնողների շնորհիվ իրավունք է ստացել հանդես գալ) Սմիթը մասնակցել է Մեքսիկայում կայացած աշխարհի պատանեկան առաջնությանը։

2014 թվականին Բրեդը Ավստրալիայի ֆուտբոլի ֆեդերացիայից իր հայրենիքում հանդես գալու հրավեր է ստացել։ Սեպտեմբերի 4-ին Բելգիայի հավաքականի հետ ընկերական խաղում Սմիթը նորամուտն է նշել Ավստրալիայի հավաքականում։

## Ձեռքբերումներ
; Ակումբային
;  «Սիեթլ Սաունդերս»

* MLS չեմպիոն (MLS գավաթակիր)՝ 2019

## Ծանոթագրություններ

## Արտաքին հղումներ
* Профиль на сайте LFC History
* 
* 
* 
* 
* 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Ավստրալիայի հավաքականի ֆուտբոլիստներ
Կատեգորիա:Ավստրալիացի ֆուտբոլիստներ
Կատեգորիա:Բորնմութի ֆուտբոլիստներ
Կատեգորիա:Լիվերպուլի ֆուտբոլիստներ
Կատեգորիա:Կարդիֆ Սիթիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սուինդոն Թաունի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Քովինգթոն

**Քովինգթոն** (), քաղաք, գտնվում է  Քենթո կոմսությունում  (Կենտուկի նահանգ, ԱՄՆ) ըստ 2010 թվականի տվյալների՝ բնակչության թիվը կազմել է 40640 մարդ։

## Աշխարհագրություն
Ըստ Միացյալ Նահանգների մարդահամարի բյուրոյի՝ Քովինգթոն քաղաքի տարածքը կազմում է 35,48 կմ², որից 33,93 քառ․կիլոմետրը զբաղեցնում է ցամաքը և 1,29 քառ,կիլոմետր՝ ջուրը։ Շրջանի ջրային պաշարների մակերեսը կազմում է նրա ընդհանուր տարածքի 3,64%-ը։

Քաղաքը գտնվում է ծովի մակարդակից 155 մետր բարձրության վրա։

## Ժողովրդագրություն
2000 թվականի մարդահամարի տվյալներով քաղաքում բնակվել է 43370 մարդ, 10132 ընտանիք, քաղաքն ունեցել է 18257 տնտեսություն և 20448 բնակելի շենք։ Բնակչության միջին խտությունը կազմել է մոտ 1274,4 մարդ մեկ քառակուսի կիլոմետրի վրա։ Քաղաքի ռասայական կազմը բաշխվել է հետևյալ կերպ․87,05 % սպիտակամորթներ, 0,24 % բնիկ ամերիկացիներ, 0,34 %, ասիացիներ, 0,03 % խաղաղօվկիանոսյան կղզիներից հաստատվածներ, 1,57 % խառը ռասաների ներկայացուցիչներ, 0,63%-ը՝ այլ ազգությունների։ Իսպանախոսները կազմել են քաղաքի բնակիչների մեծամասնությունը։

18257 տնային տնտեսություններից 28.8%-ը դաստիարակել է մինչև 18 տարեկան երեխաներ, 34,3%-ը եղել են համատեղ ապրող ամուսնական զույգեր, ընտանիքների 16,5%-ում՝ կանայք,ապրել են միայնակ, 44,5%-ը ընտանիք չի ունեցել, 13,4 % եղել են 65 և ավելի տարեկան միայնակ տարեցներ։

Քաղաքում մեկ տնային տնտեսության միջին եկամուտը կազմել է 30,735 ԱՄՆ դոլար, իսկ մեկ ընտանիքի միջին եկամուտը կազմել է 38307 դոլլար։ Միևնույն ժամանակ, տղամարդկանց տարեկան միջին եկամուտը կազմել է 31,238 ԱՄՆ դոլար, իսկ կանանց տարեկան միջին եկամուտը՝ 24,48 դոլլար։ Քաղաքի մեկ շնչին բաժին ընկնող եկամուտը կազմել է տարեկան 16841 դոլար։

## Ծանոթագրություններ

Կատեգորիա:Կենտուկիի քաղաքներ
Թունատամներ

thumb|200px
**Թունատամներ** (), թունավոր մողեսների ընտանիք։ Մարմինր վերևից պատված է թմբիկներով, որոնց միջև գտնվում են ոսկրային վահանիկներ, իսկ ներքևից՝ փոքրիկ թիթեղիկներով։ Թունատամների երկարությունը մինչև 60 սմ է։ Պոչը հաստ է, ատամներն ակոսավոր են։ Թույնը մահացու է մանր կենդանիների համար։ Դնում են 5–13 ձու։ Ձագերը դուրս են գալիս մոտ 1 ամիս հետո։

Տարածված են ԱՄՆ–ի հարավ–արևմուտքից մինչև Հարավային Մեքսիկա, անապատային և նախալեռնային շրջաններում։ Ապրում են մինչև 19 տարի։ 

Կատեգորիա:Մողեսներ
Կատեգորիա:Թունավոր կենդանիներ
Կարինե Պողոսյան (դաշնակահար)

**Կարինե Պողոսյան** (), հայ դաշնակահար, բնակվում է Նյու Յորքում։ Նվագախմբի հետ առաջին անգամ ելույթ է ունեցել 14 տարեկանում՝ նվագելով Լյուդվիգ վան Բեթհովենի դաշնամուրի կոնցերտ No.1-ը, իսկ առաջին մենաելույթը եղել է Քարնեգի հոլում 23 տարեկանում։ Այդ ժամանակվանից արժանացել է բազմաթիվ մրցանակների, ինչպես նաև ելույթ է ունեցել աշխարհի ամենահեղինակավոր համերգասրահներում։

## Կենսագրություն
Պողոսյանի երաժշտական ուսումնառությունը սկսվել է հայրենի Երևանում, Արվեստի թիվ 1 դպրոցում, իսկ ավելի ուշ՝ Ռոմանոս Մելիքյանի անվան վարժարանում, ինչպես նաև Կոմիտասի անվան պետական կոնսերվատորիայում։ Հայաստանում նրա ուսուցիչներն են եղել Իրինա Ղազարյանը, Վաչե Ումր-Շատը և Սվետլանա Դադյանը։ 1998 թվականին Միացյալ Նահանգներ տեղափոխվելուց հետո նա Կալիֆորնիայի նահանգային համալսարանում, Նորթրիջ, ստացել է իր երաժշտության բակալավրի կոչում (summa cum laude) պրոֆեսոր Ֆրանսուազա Ռեգնատի ղեկավարությամբ։ Մանհեթենի երաժշտական դպրոցում դոկտոր Արկադի Արոնովի ղեկավարությամբ ստացել է Երաժշտության մագիստրոսի և երաժշտական արվեստի դոկտորի կոչումներ՝ երաժշտական արվեստի դոկտորատուրան ավարտելով ռեկորդային երկու տարում Արամ Խաչատրյանի դաշնամուրային գործերի մասին թեզով։ Կարինե Պողոսյանը ներկայումս բնակվում է Նյու Յորքում, որտեղ դասավանդում է իր մայր բուհում՝ Մանհեթենի երաժշտական դպրոցում և՛ քոլեջային, և՛ նախադպրոցական ֆակուլտետներում։ Նրա ամենանշանավոր աշակերտը Չարլի Փութն է, որին նա դասավանդել է նախաքոլեջում։

## Երաժշտական գործունեություն
Պողոսյանը մոլի երաժիշտ է, որին նկարագրել են որպես «արտասովոր» և «կյանքից մեծ», և ելույթ է ունեցել Քարնեգի հոլում, Մերկին համերգասրահում, Սթայնվեյ համերգասրահում, Տրինիտի եկեղեցում  մենահամերգներով։

2007 թվականի աշնանը նա կազմակերպել և կատարել է երեք մանրամասնական համերգաշար Յամահա դաշնամուրի սրահում՝ «Քսաներորդ դարի դաշնամուրի սոնատ» խորագրով։ Վերջին շրջանում նա օգնել է կազմակերպելու «Ռեքվիեմ և Հարություն» համերգը՝ նվիրված Հայոց ցեղասպանության 95-րդ տարելիցին, Նյու Յորքի Սուրբ Վարդան հայկական տաճարում, որտեղ Խաչատրյանի դաշնամուրի սոնատի կատարումը բուռն ծափահարությունների է արժանացել և բնութագրվել է որպես «բաց բերան»։ *[[Armenian Mirror Spectator]]*-ը գրել է. «Խաչատրյանի եռաշարժ սոնատը՝ հազվադեպ կատարվող ստեղծագործություն, իսկական տուր-դե-ֆորս է վիրտուոզ դաշնակահարի համար։ Տեխնիկապես անաղարտ լինելով, տիկին Պողոսյանը ի հայտ բերեց արտաքին շարժումների և սրտի ուժեղ հատկություններ, միջին հատվածի փխրուն գեղեցկություն»։

## Ծանոթագրություններ

## Արտաքին հղումներ
*Պաշտոնական ֆան էջ

Կատեգորիա:Հայ դաշնակահարուհիներ
Թուխարք

**Թուխարք**,  *Թուխարս*, ամրոց Մեծ Հայքի Տայք նահանգի Կղարջք գավառում, Ճորոխ գետի աջ ափին։ Հիշատակվում է VII դ. «Աշխարհացոյց»-ում։ Մամիկոնյանների տոհմական կալվածքն էր և միաժամանակ ռազմական հենակետը։ 702-ին Վարդանակերտի ճակատամարտում արաբներին հաղթելուց հետո Թուխարքում էր ամրացել Հայոց սպարապետ Սմբատ Բագրատունին (Բյուրատյանը)։

Կատեգորիա:Հայկական բերդեր և ամրոցներ (Թուրքիա)
Heat Waves

**«Heat Waves»**, բրիտանական Glass Animals ռոք խմբի երգը, որը թողարկվել է 2020 թվականի հունիսի 29-ին որպես «Dreamland» (2020) երրորդ ստուդիական ալբոմի 4-րդ սինգլ։ Այն թողարկվել է երաժշտական տեսահոլովակի հետ միասին։ Խումբը երգի ռեմիքսների մրցույթ է անցկացրել, որում հաղթել է բրիտանացի 19-ամյա պրոդյուսեր Շաքուր Ահմադը, իսկ նրա ռեմիքսը ամերիկյան դիջեյ Diplo խմբի ռեմիքսի հետ խումբը թողարկվել է 2020 թվականի օգոստոսին։ Մեկ այլ ռեմիքսում օգտագործվում է պուերտոռիկացի ռեփեր Iann Dior-ի վոկալը։

«Heat Waves»-ը դարձել է խմբի ամենահաջողակ սինգլը և հասել է առաջին հորիզոնականին ավստրալիական հիթ-շքերթում և ամերիկյան *Hot Rock & Alternative Songs* ռոք հիթ-շքերթում, ընդգրկվել է Եվրոպայի մի քանի երկրներում լավագույն հիթերի հնգյակում և ընդգրկվել է ԱՄՆ-ում Hot 100-ի լավագույն տասնյակում։

## Կոմպոզիցիա
Բեյլին հայտարարել է, որ «Heat Waves» երգը «կորուստների և կարոտի մասին է, և, ի վերջո, հասկանալու, որ դուք չեք կարող ինչ-որ բան փրկել»։

## Երաժշտական տեսահոլովակ
Երաժշտական տեսահոլովակը նկարահանվել է Քոլին Ռիդի կողմից և պրեմիերան կայացել է 2020 թվականի հունիսի 29-ին։ Տեսահոլովակում Արևելյան Լոնդոնի փողոցներով քայլող ֆրոնտմեն Դեյվ Բեյլին տանում է սայլակ, որի վրա դրված է մի քանի հեռուստացույցով տրոլեյբուս է, որը հարևանների կողմից նկարահանվել է COVID-19-ի լոքդաունի ժամանակ, նախքան հանդիպման վայր հասնելը, հեռուստացույցները բեմի վրա տեղադրելու համար, որպեսզի ցույց տա իր խմբի ընկերներին, որոնք նվագում են իրենց գործիքները և երգում են երգի մնացած մասը։ Բեյլին դա անվանել է «կենդանի երաժշտությանը, մշակույթին և միաբանությանը ուղղված սիրո նամակ»։

## Երգացանկ

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

## Թողարկման պատմություն

## Ծանոթագրություններ

## Արտաքին հղումներ
*
Դամղան

**Դամղան ** (), քաղաք Իրանի հյուսիսում՝ Սեմնան օսթանում, Դամղան շահրեստանի վարչական կենտրոնը։ Գտնվում է Թեհրանից 342 կմ հեռավորության վրա՝ Մաշհադ մայրուղու վրա։ Հայտնի է շատ բարակ պատիճով պիստակի և նուշի առևտրով։

Միջնադարում այն եղել է տարածաշրջանի կարևոր քաղաքը՝ Քումիս (Qumis կամ Qoomes) գավառի մայրաքաղաքը։ Դրանով է անցել Մետաքսի ճանապարհը, որը 1723 թվականին ավերվել է աֆղանների կողմից։ Աղետը վերապրած որոշ մարդիկ նշել են, որ քաղաքում եղել է խոշոր ճարտարապետական հուշարձան՝ Թարիհանե տաճարը (), որը նաև անվանել են **Թարիհանե մզկիթ** ()։ Տաճարն առանձնանում էր հսկայական սյուներով և փայտե փորագրված որմնանկարներով, ինչպես նաև 11-րդ դարի երկու մինարեթներով։ Քաղաքից ոչ հեռու գտնվում են հին հունական պոլիսի՝ Հեկատոմփլոսի (, ) մնացորդները։ Դամղանի արևմտյան մասում գտնվում են խոշոր քառակուսի կառույցի ավերակներ՝ միջնաբերդ՝ փոքր սպիտակ շինություններով, որը կոչվում է Մոլուդ Խանե (Molud Khaneh), ինչը նշանակում է «ծննդյան տուն»։ Այստեղ 1772 թվականին ծնվել է Ֆաթհ Ալի շահը։ Թարի Խանեն թերևս ամենահին մզկիթն է Իրանի տարածքում։

## Բնակչություն
Բնակչությունը 2016 թվականի մարդահամարի տվյալներով կազմում էր 59 106 մարդ, որոնք կազմում էին 18 417 տնտեսություն։ Դամղանը Սեմնան օսթանի բնակչությամբ երրորդ ամենախոշոր քաղաքն է Սեմնանից և Շահրուդից հետո։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

Ազգային կազմում գերակշռում են պարսիկները, իսկ դավանանքայինում՝ շիա մուսուլմանները։

## Հայտնի մարդիկ
* Ֆաթհ Ալի շահ
* Երկաթյա շեյխ 
* Մանուչեհրի

## Բարձրագույն կրթություն
* Դամղանի համալսարան
* Դամղանի իսլամական համալսարան

## Ծանոթագրություններ

Կատեգորիա:Իրանի քաղաքներ
Կատեգորիա:Մետաքսի ճանապարհի բնակավայրեր
Ֆեսա

**Ֆեսա** կամ **Ֆասա** (), քաղաք Իրանի հարավում՝ Ֆարս օսթանում, Ֆեսա շահրեստանի վարչական կենտրոնը։ Բնակչությունը վերջին մարդահամարի տվյալներով կազմում է ։  

Ֆեսան տարածաշրջանային խոշոր գյուղատնտեսական կենտրոն է, որի հիմնական արտադրանքը հացահատիկային մշակաբույսերն են ու բամբակը։

## Աշխարհագրություն և կլիմա
Քաղաքը գտնվում է Ֆարսի կենտրոնական մասում՝ հարավարևելյան Զագրոսի լեռնային տեղանքում։ Ծովի մակարդակից ունի 1365 մետր բարձրություն։ Ֆեսան գտնվում է նահանգի վարչական կենտրոնից՝ Շիրազից, մոտ 120 կմ դեպի հարավ-արևելք և երկրի մայրաքաղաքից՝ Թեհրանից, 770 կմ դեպի հարավ-արևելք։ Օդի միջին տարեկան ջերմաստիճանը կազմում է +18,5°С։ Միջին տարեկան տեղումների քանակը 300 մմ է։

## Բնակչություն
Բնակչությունը 2016 թվականի մարդահամարի տվյալներով կազմում էր 110 825 մարդ, որոնք կազմում էին 33 379 տնտեսություն։ Ֆեսան Ֆարս օսթանի բնակչությամբ չորրորդ ամենախոշոր քաղաքն է Շիրազից, Մարվդաշտից և Ջահրոմից հետո։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

Ազգային կազմում գերակշռում են պարսիկները, իսկ դավանանքայինում՝ շիա մուսուլմանները։

## Տեսարժան վայրեր
Մոտակա բլուրներից մեկի գագաթին գտնվում է բերդ, որի շինարարությունը վերաբերում է Սասանյանների դինաստիայի կառավարման ժամանակաշրջանին։ Քաղաքի հյուսիսում գտնվում է շրջանի ամենաբարձր գագաթներից մեկը՝ Հարմանկուհ լեռը (3 183 մետր), որին կից գտնվում է Աթաշկադե հանգստի գոտին։ Քաղաքի հարավ-արևելքում գտնվում է համանուն օդանավակայանը։

## Ծանոթագրություններ

Կատեգորիա:Իրանի քաղաքներ
Դարաբ (Ֆարս)

**Դարաբ** (), քաղաք Իրանի հարավում՝ Ֆարս օսթանում, Դարաբ շահրեստանի վարչական կենտրոնը։ Բնակչությունը վերջին մարդահամարի տվյալներով կազմում է ։

Դարաբը տարածաշրջանային խոշոր գյուղատնտեսական կենտրոն է, հիմնական մշակաբույսերն են ցորենը, ցիտրուսները, բամբակը, եգիպտացորենը, ինչպես նաև՝ արմավենիները։

## Աշխարհագրություն և կլիմա
Քաղաքը գտնվում է Ֆարսի հարավ-արևելքում՝ հարավարևելյան Զագրոսի լեռնային տեղանքում։ Ծովի մակարդակից ունի 1 139 մետր բարձրություն։ Դարաբը գտնվում է նահանգի վարչական կենտրոնից՝ Շիրազից, մոտ 210 կմ դեպի հարավ-արևելք (ESE) և երկրի մայրաքաղաքից՝ Թեհրանից, 820 կմ դեպի հարավ-արևելք (SSE): Կլիման արևադարձային է։ Տարեկան տեղումների քանակը քիչ է (մինչև 395 մմ)։ 

## Բնակչություն
Բնակչությունը 2016 թվականի մարդահամարի տվյալներով կազմում էր 70 232 մարդ, որոնք կազմում էին 21 308 տնտեսություն։ Դարաբը Ֆարս օսթանի բնակչությամբ յոթերորդ ամենախոշոր քաղաքն է։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

## Պատմություն
Քաղաքը հիմնադրվել է Աքեմենյանների դինաստիայի օրոք։ Դարաբն առաջին քաղաքն էր, որը նվաճել էր ապագա արքայից արքա Արտաշիր Պապականը։

## Տեսարժան վայրեր
Դարաբի շրջակայքում գտնվում են մի շարք հանգստի գոտիներ։ Քաղաքից դեպի արևելք գտնվում է անտառապատ տարածք, որը հայտնի է Լայզանգան (*Layzangan*) անունով։ 20 կիլոմետր դեպի արևմուտք կան հանքային աղբյուրներ, որոնց շուրջ ձևավորվել է Ջունջանի (*Joonjan*) հանգստի գոտին։ Նաև Դարաբից հյուսիս-արևելք գտնվում է Թոդաջ լեռնաշղթան, որի ամենաբարձր գագաթը ծովի մակարդակից ունի 3150 մետր բարձրություն։

## Ծանոթագրություններ

Կատեգորիա:Իրանի քաղաքներ
Դորուդ

**Դորուդ**(), քաղաք Իրանի արևմուտքում՝ Լոռեսթան օսթանում (նահանգում), Դորուդ շահրեստանի վարչական կենտրոնը։ Վերջին մարդահամարի տվյալներով բնակչությունը կազմում է ։

## Աշխարհագրություն և կլիմա
Քաղաքը գտնվում է Լոռեսթանի արևելյան մասում՝ արևմտյան Զագրոսի լեռնային տեղանքում՝ Տիրե և Մարբերե գետերի միախառնման տեղում։ Ծովի մակարդակից ունի 1466 մետր բարձրություն։ Դորուդը գտնվում է նահանգի վարչական կենտրոնից՝ Խորամաբադից, մոտ 62 կմ դեպի արևելք և երկրի մայրաքաղաքից՝ Թեհրանից, 315 կմ դեպի հարավ-արևմուտք։

Քաղաքի կլիման բնութագրվում է չափավոր տաք ամառներով և ձմռանը օդի ջերմաստիճանի համեմատաբար ցածր ցուցանիշներով։ Միջին տարեկան ջերմաստիճանը +14&nbsp;°C է, իսկ միջին տարեկան տեղումների քանակը՝ 562 մմ։

Քաղաքը գտնվում է սեյսմիկ ակտիվության գոտում։ 2007 թվականի մարտի 7-ին Դորուդում տեղի է ունեցել 4,8 մագնիտուդ ուժգնությամբ երկրաշարժ։ Արդյունքում վիրավորվել է առնվազն 35 մարդ։

## Բնակչություն
Քաղաքի բնակչությունը 2016 թվականի մարդահամարի տվյալներով կազմում էր 121 638 մարդ, որոնք կազմում էին 35 529 տնտեսություն։ Բնակչությամբ Լոռեսթան օսթանի երրորդ ամենախոշոր քաղաքն է Խորամաբադից և Բորուջերդից հետո։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

Ազգային կազմում գերակշռում են լոռերը, բնակիչները հիմնականում շիա մուսուլմաններ են։

## Պատմություն

Իրանի իշխանությունները հաղորդում են, որ 2018 թվականի հունվարի 1-ին Դորուդ քաղաքում տեղի ունեցած ցույցերի ժամանակ սպանվել է երկու մարդ՝ նշելով նաև, որ «անվտանգության ուժերը ցուցարարների ուղղությամբ կրակ չեն բացել»։ Թե որ կողմն է կրակ բացել ցուցարարների դեմ, դեռևս հայտնի չէ։

## Տնտեսություն
Դորուդը կարևոր առևտրային և գյուղատնտեսական կենտրոն է։ Բացի այդ, քաղաքում են տեղակայված են Իրանի խոշորագույն ցեմենտ արտադրող կոմպլեքներից մեկը, որի երեք գործարաններն, որոնք օրական արտադրում են 4,5 հազար տոննա ցեմենտ։

## Տեսարժան վայրեր
Քաղաքի շրջակայքում գտնվում են մի քանի ջրվեժներ։ Հայտնի են սեզոնային չորացող Չական ջրվեժը  (*Chakan*), որը գտնվում է քաղաքից հարավ, ինչպես նաև Շևի ջրվեժը (*Shevy*), որը գտնվում է հարակից համանուն գյուղի շրջանում։

## Ծանոթագրություններ

Կատեգորիա:Իրանի քաղաքներ